– Туған телгә, мәҙәниәткә һәм тарихҡа ҡыҙыҡһыныуҙы арттырыу маҡсатында мәктәптә төрлө саралар ойошторолдо. Башланғыс кластарҙа уҡытыусылар Фәилә Нәбиуллина, Гөлназ Муллабаева, Рәфилә Абдрахманова “Туған тел” темаһына класс сәғәттәре уҙғарҙы. Дәрестәрҙә сағыу презентациялар күрһәтелде, уҡыусылар туған тел тураһында шиғырҙар һөйләне, ә өлкән класс уҡыусылары өсөн төрлө конкурстар, уйындар ойошторолдо. Ә халыҡ-ара диктант яҙыуҙа уҡыусылар һәм педагогтар ғына түгел, үҙенең туған теленә битараф булмаған ауыл халҡы ла ҡатнашты, – тип һөйләй Яңы Яуыш мәктәбе мөдире Гөлнара Абдрахманова.